Denzel Washington dra Flight | LitNet
Leefstyl Denzel Washington dra Flight
Flight Regisseur: Robert Zemeckis
Rolverdeling: Denzel Washington, Kelly Reilly, Don Cheadle, John Goodman, Nadine Velazquez
Op die oog af lyk Flight na ’n aksiefliek, maar die kyker kry baie meer as wat hy verwag het – of op voorbereid was. Dis ’n uitstekende, komplekse menslike drama.
Whip Whitaker (Denzel Washington) is ’n puik vlieënier; hy had sy eerste lesse in die lug met gewasbespuiting onder sy pa se hand, in ’n klein Cessna. Maar hy is ook ’n man met ’n gevaarlike geheim: hy is ’n alkoholis, en dwelms bly ook nie agter nie.
Die fliek begin op ’n doodgewone reëndag in Alabama, en Whip se vlug vir die dag is blote roetine. Wanneer hy tot die skok van sy hulpvlieënier, ’n nuweling, die vliegtuig se toere tot in die rooi jaag om deur ’n digte wolkbank te kom, begin die kyker al vermoed hier kom moeilikheid. Terwyl die hulpvlieënier oorneem, slaan Whip drie stewige vodkas weg en gaan slaap in sy stoel agter sy sonbril.
Dan kom die werklike drama: weens ’n opening wat nie behoorlik gesluit het nie, begin die vliegtuig by een vlerk opbreek. In ’n uiters spanningsvolle toneel kry Whip dit wonderbaarlik reg om ’n noodlanding te doen, en van die meer as honderd mense aan boord sterf net ses. Whip word met beserings in die hospitaal opgeneem; sy bloedmonster wys dat hy alkohol ingehad het, en dan begin die mense van die geregtelike ondersoek krap ...
Denzel Washington dra eenvoudig hierdie film. Kombineer sulke speeltalent met snaarstywe regie en rou, grinterige tonele en jy het so ’n goeie fliek soos wat lanklaas op ons kringloop te sien was.
Karin Behrens 2013-02-21 at 18:59	Hy is net so 'n geweldige goeie en veelsydige akteur. Sal die naweek 'n plan maak om dit te gaan kyk!
In die gesig gevat 38 comments Elsabé Brits oor Emily Ho... 11 comments In ie gees van ie volk se... 11 comments Ommietafel: Afrikaans is ... 11 comments "Beautiful in Beaufort-We... 11 comments LitNet-blogsIzak de Vries wrote a new post, Izak @ #BoekeJol 2016, on the site Izak gesels verderCM wrote a new post, Verlore lekkerte, on the site CMCM wrote a new post, Geloofwaardigheid, on the site CMIzak de Vries wrote a new post, Pay back the curry, on the site Izak gesels verdergabse wrote a new post, De productie van de krachtige laser, on the site Nieuwste technologieontwikkeling van laserpen Kontaklitnet@litnet.co.za021 886 5169ArgiefArgief 1999–2006Argief 2006–2012 © 2016 LitNet. Alle regte voorbehou | All rights reserved